256 



fol. 58 r" 1). 



Malengrongnè. 

 7290 A Venus soyés, prince hault, 

 Et toute vostre compaignie! 

 Devant! devant! malle mesguie, 

 Nous auron ennuyt beau butin. 

 Adonc vont les quatre tirans parmy le 

 chmnp, et ce pendant Ypolite merde 

 Dieu a table, et quant Ypolite a dit et 

 ces gens, Matilevault le vient prendre. 



Ypolite. 

 Dieu sans commencement et fin, 



7295 De tous ces biens je te mercie. 

 Mes bons amys, je vous en prie 

 Que soyés fermes en la foy 

 De Jesus, le souverain roy. 

 Si fault que nous endurion peine, 



7300 Noz âmes en iront plus saines 

 En la haulte gloire éternelle 

 Ou nostre Seigneur nous appelle. 

 Nul ne peult du siècle partir 

 Plus beau que par estre raartir. 



7305 Pour Dieu devons souffrir la mort, 

 Quant pour nous la souffrit a tort, 

 Luy qui estoit et Dieu et sire. 

 En la croix le laissa occire 

 Pour nous faire rédemption. 



7310 Penson bien a sa passion. 



Et chascun de nous sera ferme 

 En la foy, et je vous afferme, 

 Et aurons après la mort dure 

 Le roj'aulme qui sans fin dure 



7315 A jamais pardurablement; 



Et cculx yront a dampnement 

 Qui ne l'auront point voulu croire. 



LuCILLE. 



De cela nul ne doibt mescroire, 



7294 et sans f. 733(i adUeiitliK'. 



Car c'est article de la foy. 

 7320 En tel creance je mourray 



Et vivray, tant qu'a Dieu plaira. 



Je suis cil qui endurera 



La mort pour l'amour de Jesus. 



La femme. 

 J'ay a ma pensée conclus 

 7325 De mourir en la vraye creance. 

 Car j'ay parfaicte congnoissance 

 De la saincte loy crestienne. 

 Jamais n'auray la loy payenne, 

 Et en deusse mort recepvoir. 



Concorde. 



7330 Nous pouons bien apercevoir 



Que Jesu-Crist est vray sur tous. 

 Les meschans payens sont trop folz 

 De croire en ces faulces ydoUes 

 Qui vallent pis que bestes folles, 



7335 Et sont dampnez par leurs créances. 



Maulevault vient a Ypolite a la table. 

 Venus vous doint malle advenance, 

 Ypolite, meschant prevost, 

 Et a tous les gens de vostre ost! 

 Trahistre, je metz sur vous la main; 

 7340 C'est de par l'empereur rommain. 

 Vers qui vous avez faict offence. 



Bruslecosté. 

 Ennuyt mourrez, comme je pense; 

 Venez tantost a nostre sire. 

 Par tous les haulx dieux de l'empire, 

 73+5 Je vous lyeray de ceste corde 

 Sans en avoir miséricorde. 



{Il le lie.) 

 Venez avant, venez, beau maistre. 



fol. 58 v° a" 



